
RAPORT DE SPECIALITATE
privind aprobarea proiectului „Creșterea siguranței pacienților în structuri spitalicești publice – modernizare și extindere infrastructurii de energie electrică și a IDSAI (Instalație de detectare, semnalizare și alarmare) în cadrul SCMUT – Clinicile Noi” Str. Gheorghe Dima nr. 5”, cod SMIS 151972,   a încheierii Acordului de parteneriat între UAT Municipiul Timișoara (în calitate de lider de proiect) și Spitalul Clinic Municipal de Urgență Timișoara (în calitate de partener de proiect), a Notei de fundamentare privind necesitatea și oportunitatea investiției (pentru activitati de tip A), precum și a Documentatiei de avizare a lucrărilor de intervenții (pentru activități de tip B)



Având în vedere Referatul de aprobare al proiectului de hotărâre al Primarului Municipiului Timișoara și Proiectul de hotărâre privind aprobarea proiectului „Creșterea siguranței pacienților în structuri spitalicești publice – modernizare și extindere infrastructurii de energie electrică și a IDSAI (Instalație de detectare, semnalizare și alarmare) în cadrul SCMUT – Clinicile Noi” Str. Gheorghe Dima nr. 5”, cod SMIS 151972, a încheierii Acordului de parteneriat între UAT Municipiul Timișoara (în calitate de lider) și Spitalul Clinic Municipal de Urgență Timișoara (în calitate de partener de proiect), a Notei de fundamentare privind necesitatea și oportunitatea investiției (pentru activitati de tip A), precum și a Documentatiei de avizare a lucrărilor de intervenții (pentru activități de tip B),

Facem următoarele precizări:

Spitalul Clinic Municipal de Urgență Timișoara a demarat achiziția de aparatură medicală /echipamente medicale necesare asigurării condițiilor optime pentru combaterea și limitarea epidemiei de COVID 19, aparatură medicală care determină suprasolicitarea rețelelor de energie electrică; starea de uzura fizică și morala si suprasolicitarea determinate de numarul mare de pacienti a retelelor de fluide medicale cat si cele de energie electrica, creeaza un risc major pentru viata si sanatatea pacientilor internati in spitale.
Spitalul Clinic Municipal de Urgență Timișoara – Clinicile Noi, are în prezent o instalație electrică, cu o vechime mai mare de 20 ani, care a suferit modificări în timp ce au dus la supraîncărcarea rețelelor și la o utilizare cu un grad ridicat de risc, existând avarii frecvente din cauza tablourilor și a cablurilor neconforme.
Cu privire la instalația de detecție la incendiu, Spitalul Clinic Municipal de Urgență Timișoara  este echipat parțial cu instalatii neconforme, fără a avea documentațiile aferente instalării și punerii în functiune inițiale, motiv pentru care este absolut necesară achiziționarea și montarea unei instalații IDSAI, dată fiind și legislația în vigoare, precum și Planul de măsuri privind remedierea deficiențelor identificate pe timpul acțiunilor de control mixte emis de Inspectoratul pentru Situații de Urgență Timiș.
În momentul de față, există deschis un apel de proiecte POIM/935/9/1/Consolidarea capacității de gestionare a crizei sanitare COVID-19 în cadrul Programului Operational Infrastructura Mare 2014-2020, care are termen de depunere 31 martie 2022 și la care sunt eligibili ca și solicitanți  parteneriate intre autoritati si si institutii publice locale si spitalele publice aflate in subordinea acestora.
În acest sens, în data de 23 martie 2022 Spitalul Clinic Municipal de Urgenta Timisoara a transmis Primăriei Municipiului Timișoara, în calitate de proprietar al clădirii în care funcționează spitalul, Documentatia de avizare a lucrărilor intervenții pentru investiția de mai sus, elaborată de către proiectant prin grija spitalului, împreună cu Nota de Fundamentare privind oportunitatea investiției, în vederea promovării și depunerii proiectului cu scopul încheierii unui Acord de Parteneriat cu Municipiul Timisoara pentru a obține finanțare nerambursabilă prin Programul Operational Infrastructura Mare 2014-2020, apelul de proiecte  POIM/935/9/1/Consolidarea capacității de gestionare a crizei sanitare COVID-19; 
Pentru a îndeplini condițiile de finanțare și a depune proiectului în parteneriat, Municipiul Timișoara în baza documentației tehnico-economică elaborată la faza de DALI de către proiectant și Nota de Fundamentare privind oportunitatea investitiei pentru investiția de mai sus,  documente și documentații tehnice care au căzut în sarcina Spitalului Clinic Municipal de Urgență Timişoara.
Prin urmare, Municipiul Timișoara, în parteneriat cu Spitalul Clinic Municipal de Urgență Timisoara, intenționează să depună proiectul  ”Creșterea siguranței pacienților în structuri spitalicești publice – modernizare și extindere infrastructurii de energie electrică și a IDSAI(Instalație de detectare, semnalizare și alarmare) în cadrul SCMUT – Clinicile Noi” pentru finanțare nerambursabilă de 100% prin Programul Operational Infrastructura Mare 2014-2020.
În acest sens, se va încheia Acordul de parteneriat care prevede drepturile și obligatiile membrilor (Municipiul Timisoara – Lider de proiect și SCMUT – partener), pentru a respecta condiția de eligibilitate a Solicitantului prevăzuta în Ghidul Solicitantului. 
 Investitia se dorește a se realiza în clădirile unde își desfășoară activitatea Clinicile Noi din cadrul Spitalului Clinic Municipal de Urgenta Timișoara, pe un teren cu o suprafață totală de 14817 mp amplasat pe str. Gh. Dima nr.5, Timisoara jud. Timis, conform Extras de carte funciara nr. 446217 Timisoara. 
Obiectivul general al proiectului vizează cresterea capacitatii Spitalului  Municipal Timisoara de gestionare a crizei sanitare COVID-19 în contextul epidemiologic actual, prin realizarea instalațiilor electrice (curenți tari) și instalarea de sisteme de detectare, semnalizare, alarmare incendii, cu acoperire totala, precum si imbunatatirea infrastructurii existente cu instalații electrice si cresterea securitatii la incendii în structurile care utilizeaza fluide medicale. Realizarea obiectivului va contribui la consolidarea infrastructurii medicale pentru a face față provocărilor ridicate de combaterea epidemiei de COVID-19 .
Valoarea totală a proiectului „Creșterea siguranței pacienților în structuri spitalicești publice – modernizare și extindere infrastructurii de energie electrică și a IDSAI(Instalație de detectare, semnalizare și alarmare) în cadrul SCMUT – Clinicile Noi” Str. Gheorghe Dima nr. 5”, cod SMIS 151972, este de 10.623.452,43 lei inclusiv TVA (din care valoare totală eligibilă 10.623.452,43  lei), distribuită astfel:

- Lider de proiect (Municipiul Timișoara): 71.400,00 lei  (inclusiv TVA), din care valoare totală eligibilă 71.400,00 lei (inclusiv TVA), cheltuielile neeligibile fiind în cuantum de 0,00 lei (inclusiv TVA).
- Partener (Spitalul Clinic Municipal de Urgență Timișoara): 10.552.052,43 lei (inclusiv TVA), din care cheltuieli eligibile 10.552.052,43 lei (inclusiv TVA).

Contribuția proprie în proiect a Municipiului Timișoara (lider de proiect) și a Spitalului Clinic Municipal de Urgenta Timisoara (partener) este în cuantum de 0,00 lei, finanȚarea nerambursabilĂ fiind În proportie de 100% conform prevederilor GHidului Solicitantului.

Astfel, pentru depunerea proiectului și a obține finanțare 100% nerambursabilă prin Programul Operational Infrastructura Mare 2014-2020, este necesară transmiterea documentelor obligatorii solicitate prin Ghidul Solicitantului specifice pentru prioritatea de investiții POIM/935/9/9.1/ dintre care unele trebuie supuse aprobării Consiliului Local al Municipiului Timișoara, mai exact:

· Hotarârea Consiliului Local de aprobare a proiectului, a Acordului de Parteneriat, a Notei de Fundamentare și a Documentatiei de Avizare a Lucrărilor de Intervenții





	În concluzie,  
PROPUNEM:

· aprobarea proiectului cu titlul „Creșterea siguranței pacienților în structuri spitalicești publice – modernizare și extindere infrastructurii de energie electrică și a IDSAI(Instalație de detectare, semnalizare și alarmare) în cadrul SCMUT – Clinicile Noi”, cod SMIS 151972, ce urmează a fi depus spre finanțare în cadrul unui parteneriat în cadrul Programului Operațional Infrastructura Mare 2014-2020, Axa prioritară 9, Prioritatea de investiții 9.1, în condițiile impuse de finanțator în procesul de emitere, transmitere și prelucrare a tuturor documentelor în relația cu Autoritatea de management - P.O.I.M 2014-2020 prin intermediul sistemului electronic MySMIS 2014, sistem electronic care stă la baza inițierii și implementării proiectelor europene pentru actuala perioadă de programare;
· aprobarea încheierii Acordului de parteneriat între U.A.T Municipiul Timișoara (în calitate de lider de proiect) și Spitalul Clinic Municipal de Urgenta Timisoara (în calitate de partener de proiect), pentru depunerea și implementarea în parteneriat a proiectului „Creșterea siguranței pacienților în structuri spitalicești publice – modernizare și extindere infrastructurii de energie electrică și a IDSAI (Instalație de detectare, semnalizare și alarmare) în cadrul SCMUT – Clinicile Noi”, cod SMIS 151972, astfel cum este prevăzut în Anexa 1 la prezenta hotărâre și care face parte integrantă din aceasta.
· aprobarea Notei de fundamentare privind necesitatea și oportunitatea investiției (pentru activități de tip A), astfel cum este prevăzut în Anexa 2 la prezenta hotărâre și care face parte integrantă din aceasta; 
· aprobarea Documentației de Avizare a lucrărilor de Interventii (pentru activitati de tip B) pentru „Creșterea siguranței pacienților în structuri spitalicești publice – modernizare și extindere infrastructurii de energie electrică și a IDSAI (Instalație de detectare, semnalizare și alarmare) în cadrul SCMUT – Clinicile Noi”, elaborată de către proiectant prin grija Spitalului Clinic Municipal de Urgență Timișoara.

Având în vedere prevederile legale expuse în prezentul raport şi Ghidul Solicitantului pentru POIM 2014-2020, Axa prioritară 9, Obiectiv Secific 9.1, apreciem că Proiectul de hotărâre privind aprobarea proiectului „Creșterea siguranței pacienților în structuri spitalicești publice – modernizare și extindere infrastructurii de energie electrică și a IDSAI(Instalație de detectare, semnalizare și alarmare) în cadrul SCMUT – Clinicile Noi” Str. Gheorghe Dima nr. 5”, cod SMIS 151972, a Acordului de parteneriat încheiat între UAT Municipiul Timișoara și Spitalul Clinic Municipal de Urgență Timișoara, a Notei de fundamentare privind necesitatea si oportunitatea investiției (pentru activități de tip A), precum și a documentației de avizare a lucrărilor de intervenții (pentru activități de tip B) îndeplinește condițiile tehnice pentru a fi supus dezbaterii și aprobării plenului consiliului local.

